Садила мома край море лозе
Народна песен

chitanka.info

Садила мома край море лозе,

край море лозе със бяло грозде;

хем го садила, хем е думала:

— Ах, лозе, лозе със бяло грозде,

като те садя, кой ще те бере,

кой ще те бере, кой ще те яде,

като си нямам нийде никого,

току си имам едного Бога,

едного Бога и първо либе —

Бог е високо, либе далеко…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.